ai4bharat/Pralekha huggingface dataset:
குடியரசுத் தலைவர் செயலகம்
பாதுகாப்புப் படை வீரர்கள் பணி மாறும் நிகழ்வை குடியரசுத் தலைவர் பார்வையிட்டார்
குடியரசுத் தலைவர் மாளிகையில் இன்று  நடைபெற்ற பாதுகாப்புப் படை வீரர்கள் பணி மாறும் நிகழ்வை குடியரசுத் தலைவர் திரு ராம் நாத் கோவிந்த் பார்வையிட்டார். முதலாவது கூர்கா படைப்பிரிவின் ஐந்தாவது பிரிவு தனது மூன்றரை ஆண்டுப் பணியை நிறைவு செய்துள்ளதை அடுத்து சீக்கியப் படைப்பிரிவின் ஆறாவது பிரிவிடம் தனது பொறுப்பை ஒப்படைத்துள்ளது.
ராணுவத்தின் பல்வேறு காலாட்படைப் பிரிவுகள் சுழற்சி முறையில் குடியரசுத் தலைவர் மாளிகையில் பாதுகாப்புப் பணியில் ஈடுபடும். இந்த ராணுவ பாதுகாப்புப் படை, குடியரசு தலைவர் மாளிகையில் பாதுகாப்புப் பணியில் ஈடுபடுவதுடன், முக்கிய விருந்தினர்களின் வருகையின்போது அணிவகுப்பு மரியாதையை அளிப்பது, குடியரசு தின அணிவகுப்பு, சுதந்திர தின அணிவகுப்பு, முப்படையினரின் பாசறை திரும்பும் விழா ஆகியவற்றிலும் கலந்து கொள்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1676692
------
(Visitor Counter : 193
பிரதமர் அலுவலகம்
குவாலியர் சாலை விபத்தில் பாதிக்கப்பட்டவர்களுக்கு நிதி உதவி வழங்க பிரதமர் ஒப்புதல்
மத்தியப் பிரதேச மாநிலம் குவாலியரில் நிகழ்ந்த துரதிருஷ்டவசமான சாலை விபத்தில் உயிரிழந்தோரின் குடும்பத்தாருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் உதவித் தொகையாக வழங்க பிரதமர் திரு நரேந்திர மோடி ஒப்புதல் அளித்துள்ளார்.
படுகாயமடைந்தவர்களுக்குத் தலா ரூ. 50,000 வழங்கவும் அவர் அனுமதி அளித்துள்ளார்.
ரெயில்வே அமைச்சகம்
ரயில் நிலையங்களை அழகுபடுத்துதல் மற்றும் நவீனப்படுத்துதல்
ரயில் நிலையங்களை மேம்படுத்தி, அழகுபடுத்தி நவீனப்படுத்த, மாதிரி, நவீன மற்றும் முன்மாதிரி ரயில் நிலைய திட்டம் உள்ளிட்ட பல்வேறு திட்டங்கள் ரயில்வே அமைச்சகத்தால் உருவாக்கப்பட்டுள்ளது.
‘மாதிரி’ ரயில் நிலையத்திட்டம் 1999 முதல் 2008 வரை செயல்படுத்தப்பட்டது. தொடக்கத்தில் ஒரு கோட்டத்திற்கு ஒரு ரயில் நிலையம் இத்திட்டத்தின் கீழ் தேர்ந்தெடுக்கப்பட்டன. 2006ஆம் ஆண்டு விதிமுறைகள் மாற்றியமைக்கப்பட்டு அனைத்து ‘ஏ’ மற்றும் ‘பி’ வகை ரயில் நிலையங்கள் வருடாந்திர பயணியர் கட்டண வருவாய் அடிப்படையில் இத்திட்டத்திற்கு தேர்வு செய்யப்பட்டன.
இதன்படி 594 ரயில் நிலையங்கள் மேம்பாட்டுப் பணிகளை மேற்கொள்ள தேர்வு செய்யப்பட்டன. இவற்றில், அரக்கோணம், செங்கல்பட்டு, சென்னை சென்ட்ரல், எழும்பூர், சென்னை கடற்கரை, கோவை மதுரை, திருச்சி, ராமேஸ்வரம், கன்னியாகுமரி, ஓசூர் உட்பட தமிழ்நாட்டின் 27 ரயில் நிலையங்கள் உட்பட நாடு முழுவதும் 590 ரயில் நிலையங்கள் மேம்படுத்தப்பட்டுள்ளன. எஞ்சிய நான்கு ரயில் நிலையங்களில், இரண்டு ரயில் நிலையங்களுக்கான மேம்பாட்டுத்திட்டம் கைவிடப்பட்டன, இரண்டு ரயில் நிலையங்கள் மூடப்பட்டுவிட்டன.
இதே போன்று ‘நவீன’ ரயில் நிலையங்கள் திட்டத்தின் கீழ், 637 ரயில் நிலையங்கள் தேர்ந்தெடுக்கப்பட்டு அனைத்து இடங்களிலும் பணிகள் முடிக்கப்பட்டுவிட்டது. இத்திட்டத்தின் கீழ் ஆம்பூர், தர்மபுரி, திண்டுக்கல், பழனி, மயிலாடுதுறை, காரைக்குடி, சேலம், திருவாரூர், திருத்தணி, ஸ்ரீரங்கம் உட்பட தமிழகத்தின் 32 ரயில் நிலையங்கள் மேம்படுத்தப்பட்டுள்ளன.
‘முன் மாதிரி’ ரயில் நிலையத் திட்டத்தின் கீழ், அரியலூர், ஆவடி, நாகப்பட்டினம், புதுக்கோட்டை, ராஜபாளையம், தென்காசி, திருப்பூர், திருவள்ளூர், தூத்துக்குடி, காஞ்சிபுரம், காட்பாடி உள்ளிட்ட தமிழகத்தின் 50 ரயில்நிலையங்கள் உட்பட நாடு முழுவதும் 1,253 ரயில் நிலையங்கள் தேர்ந்தெடுக்கப்பட்டு, இதுவரை 1,213 ரயில் நிலையங்களில் பயணிகளுக்கு மேம்பட்ட வசதிகள் செய்து தரப்பட்டுள்ளன. மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் இத்தகவலைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1809566
பிரதமர் அலுவலகம்
ஜூன் 26, 2022 அன்று ஒலிபரப்பப்பட்ட ‘மனதின் குரல்' நிகழ்ச்சியை அடிப்படையாகக் கொண்டு நமோ செயலியில் இடம்பெற்றுள்ள வினாடி வினா போட்டியில் கலந்து கொள்ளுமாறு பொதுமக்களுக்கு பிரதமர் வலியுறுத்தல்
ஜூன் 26, 2022 அன்று ஒலிபரப்பப்பட்ட ‘மனதின் குரல்’ நிகழ்ச்சியை அடிப்படையாகக் கொண்டு நமோ செயலியில் இடம்பெற்றுள்ள வினாடி வினா போட்டியில் கலந்து கொள்ளுமாறு பொதுமக்களை பிரதமர் திரு நரேந்திர மோடி வலியுறுத்தியுள்ளார். விண்வெளித் துறையில் இந்தியாவின் முன்னேற்றம், ‘கழிவிலிருந்து வளம்’ என்பதை நோக்கிய கூட்டு முயற்சிகள், நம் தடகள வீரர்களின் சாதனைகள் உள்ளிட்ட ஏராளமான தலைப்புகள் இந்த மாத ‘மனதின் குரல்' நிகழ்ச்சியில் இடம்பெற்றிருந்ததாக திரு மோடி கூறியுள்ளார்.
பிரதமர் தமது சுட்டுரைச் செய்தியில்,
“இந்த மாத #MannKiBaat நிகழ்ச்சியில், விண்வெளித் துறையில் இந்தியாவின் முன்னேற்றம், ‘கழிவிலிருந்து வளம்’ என்பதை நோக்கிய கூட்டு முயற்சிகள், நம் தடகள வீரர்களின் சாதனைகள் உள்ளிட்ட ஏராளமான தலைப்புகள் இடம்பெற்றிருந்தன. இந்த நிகழ்ச்சியை அடிப்படையாகக் கொண்ட ஓர் வினாடி வினா போட்டி நமோ செயலியில் உள்ளது. அதில் பங்கேற்கவும்”, என்று தெரிவித்தார்.
ஆயுஷ்
‘எனது வாழ்க்கை, எனது யோகா’ வீடியோ போட்டிக்கு விண்ணப்பிப்பதற்கான அவகாசம் 21 ஜுன் 2020 வரை நீட்டிப்பு.
- திரு.நரேந்திரமோடியால் அண்மையில் அறிவிக்கப்பட்ட ‘ எனது வாழ்க்கை, எனது யோகா’ வீடியோ போட்டிக்கு விண்ணப்பிப்பதற்கான அவகாசம் 21 ஜுன் 2020 வரை நீட்டிக்கப்பட்டுள்ளது. 6-வது சர்வதேச யோகா தினத்தையொட்டி, மத்திய ஆயுஷ் அமைச்சகமும், இந்திய கலாச்சார ஆராய்ச்சிக் கவுன்சிலும் இணைய வழியிலான இந்த சர்வதேச போட்டிக்கு, கூட்டாக ஏற்பாடு செய்துள்ளன.
முன்னதாக, இந்தப் போட்டிக்கான வீடியோக்களை அனுப்புவதற்கான கடைசி தேதி 15 ஜுன் 2020 என அறிவிக்கப்பட்டிருந்தது. போட்டிக்கான வீடியோ காட்சிகளைத் தயாரிக்க கூடுதல் அவகாசம் அளிக்குமாறு, இந்தியாவிலிருந்தும், பிற நாடுகளிலிருந்தும் கோரிக்கை விடுக்கப்பட்டிருந்தது. அதன் பேரில், மத்திய ஆயுஷ் அமைச்சகமும், இந்திய கலாச்சார ஆராய்ச்சிக் கவுன்சிலும் , வீடியோக்களை அனுப்புவதற்கான அவகாசத்தை சர்வதேச யோகா தினமான ஜுன் 21 வரை நீட்டிக்க முடிவு செய்துள்ளன.
- மாதம் 31-ஆம் தேதியன்று மனதின் குரல் நிகழ்ச்சியில் நாட்டு மக்களுக்கு உரையாற்றிய பிரதமர், அனைத்து தரப்பினரும் ‘ எனது வாழ்க்கை, எனது யோகா’ என்ற தலைப்பிலான இந்த வீடியோ போட்டியில் பங்கேற்குமாறு அழைப்பு விடுத்திருந்தார். தனி நபர்களின் வாழ்க்கையில் யோகா-வால் ஏற்படும் மாற்றங்களை சித்தரிக்கும் விதமாகவும், 6-வது சர்வதேச யோகா தினக் கொண்டாட்டங்களின் ஒரு அம்சமாக திகழும் வகையிலும் இந்தப் போட்டிக்கு ஏற்பாடு செய்யப்பட்டுள்ளது.
- பங்கேற்போர் , 3 நிமிடம் ஓடக் கூடிய அளவில் 3 யோகா பயிற்சி  பற்றிய காட்சிகளை வீடியோ குறும்படமாகத் தயாரித்து, தங்களது வாழ்க்கையில் யோகா எத்தகைய மாற்றத்தை ஏற்படுத்தியது என்பது பற்றிய சிறு குறிப்புடன் அனுப்ப வேண்டும். இந்த வீடியோ காட்சிகளை ஃபேஸ்புக், டுவிட்டர், இன்ஸ்டாகிராம் அல்லது மைகவ்  இணையதளம் வாயிலாக , போட்டிக்கான ஹாஷ்டேகான #MyLifeMyYogaINDIA உடன் அந்தந்தப் பிரிவுகளில் அனுப்பிவைக்க வேண்டும். போட்டியில் பங்கேற்பது பற்றிய விரிவான விவரங்கள், ஆயுஷ் அமைச்சகத்தின்  இணையதளத்தில் இடம்பெற்றுள்ளன.
- போட்டி இரண்டு கட்டங்களாக நடத்தப்படும். முதல் கட்டத்தில், இந்திய அளவிலான வீடியோ காட்சிகள் பரிசீலிக்கப்பட்டு, வெற்றியாளர்கள் தேர்வு செய்யப்படுவார்கள். இதற்கு அடுத்தபடியாக, பல்வேறு நாடுகளிலிருந்து வரப்பெற்ற வீடியோ காட்சிகள் பரிசீலிக்கப்பட்டு, சர்வதேச அளவிலான பரிசுக்குரியவர்கள் தேர்வு செய்யப்படுவார்கள். யோகா கலை, தனி நபர்களின் வாழ்க்கை மற்றும் போட்டியின் பங்கேற்பாளர்களிடம் எத்தகைய மாற்றத்தை ஏற்படுத்தியுள்ளது என்பதை வெளிப்படுத்தும் விதமாகவும், இந்தப் போட்டிக்கு ஏற்பாடு செய்யப்பட்டுள்ளது.
போட்டியாளர்கள் மூன்று பிரிவுகளாக, அதாவது இளையோர் , வயது வந்தோர்  மற்றும் யோகா வல்லுநர்களிடமிருந்து, ஆண்கள் மற்றும் பெண்களுக்கென தனித்தனி பிரிவாக வீடியோ காட்சிகளை அனுப்ப வேண்டும். இந்தியப் போட்டியாளர்களுக்கான பரிசுத்தொகை இந்திய நாணய மதிப்பில் வழங்கப்படும்.
- , ஒவ்வொரு பிரிவிலும், முதல், 2-வது மற்றும் 3-வது பரிசாக முறையே, ஒரு லட்சம், 50 ஆயிரம் மற்றும் 25 ஆயிரம் ருபாய் வழங்கப்படும். சர்வதேச அளவில் முதல், 2-வது மற்றும் 3-வது பரிசாக முறையே, 2,500 அமெரிக்க டாலர்கள், 1,500 டாலர்கள் மற்றும் 1,000டாலர் வழங்கப்படும்.
- வழங்கப்பட்டுள்ள கால நீட்டிப்பு அவகாசத்தைப் பயன்படுத்தி, அனைவரும், தங்களது வீடியோ காட்சிகளை மேலும் தாமதமின்றி அனுப்பி வைக்குமாறு, மத்திய ஆயுஷ் துறை கேட்டுக்கொண்டுள்ளது.
==============
(Visitor Counter : 239
பிரதமர் அலுவலகம்
லால்பகதூர் சாஸ்திரியின் பிறந்த நாளன்று பிரதமர் அவரது நினைவை போற்றினார்
முன்னாள் பிரதமர் திரு லால்பகதூர் சாஸ்திரியின் பிறந்த நாளான இன்று பிரதமர் திரு நரேந்திர மோடி அவரது நினைவை போற்றினார்
"லால்பகதூர் சாஸ்திரி அவர்கள் அடக்கத்துடனும், உறுதியுடனும் இருந்தார்.
எளிமையின் அடையாளமாக திகழ்ந்த அவர் நமது நாட்டின் நலனுக்காகவே வாழ்ந்தார்.
அவரது பிறந்த நாள் அன்று இந்தியாவுக்காக அவர் செய்த அனைத்துக்கும் ஆழ்ந்த நன்றியுணர்ச்சியுடன் அவரை நினைவு கூறுகிறோம்," என்று பிரதமர் கூறினார்.
ஆயுஷ்
ஆயுஷ் அமைச்சகத்துடன் இணைந்து உலக சுகாதார அமைப்பின் பாரம்பரிய மருத்துவம் குறித்த உலகளாவிய உச்சிமாநாடு கார்பன் உமிழ்வைக் குறைப்பதை நோக்கமாகக் கொண்ட சுற்றுச்சூழலுக்கு உகந்த முறைகளை வகுத்துள்ளது
ஆயுஷ் அமைச்சகம் நிலையான வளர்ச்சி இலக்குகளுடன்  இணைந்து, கார்பன் உமிழ்வு மற்றும் சுற்றுச்சூழல் மாசுபாட்டைக் குறைப்பதற்கான சுற்றுச்சூழல் நட்பு முறைகளை ஏற்றுக்கொண்டு பரப்பி வருகிறது. சமீபத்தில் குஜராத்தின் காந்திநகரில் உலக சுகாதார அமைப்பு ஆயுஷ் அமைச்சகத்துடன் இணைந்து நடத்திய உலக சுகாதார அமைப்பின் பாரம்பரிய மருத்துவம் உலகளாவிய உச்சிமாநாடு அதை தெளிவாக நிரூபித்தது. இந்த முயற்சியால் சுமார் 72,960 கிலோ கரியமில வாயு வெளியேற்றம் குறைக்கப்பட்டது. 50 ஆயிரத்துக்கும் மேற்பட்ட பிளாஸ்டிக் பாட்டில்கள் மற்றும் 30,000 ஒரு முறை பயன்படுத்தும் பிளாஸ்டிக் பொருட்கள் தவிர்க்கப்பட்டதாக மதிப்பிடப்பட்டுள்ளது. உச்சிமாநாடு முற்றிலும் காகிதமற்ற, வலுவான ஆன்லைன் இருப்பைக் கொண்டிருந்தது, இதனால் போக்குவரத்து உமிழ்வை முடிந்தவரை குறைத்தது. பிளாஸ்டிக்கிற்கு பதிலாக, மட்கும் பொருட்களால் பேட்ஜ்கள் செய்யப்பட்டன. கண்காட்சி மண்டலத்தில் மறுபயன்பாட்டு பொருட்கள் மட்டுமே பயன்படுத்தப்பட்டன.
உச்சிமாநாட்டில் ஒரு தனித்துவமான முன்முயற்சி காணப்பட்டது, அங்கு பிரதிநிதிகள் மற்றும் பங்கேற்பாளர்களின் பேட்ஜ்கள் மட்கும் பொருட்களால் ஆனவை. மட்கும் பொருட்கள் , கண்ணாடி பாட்டில்கள் பயன்படுத்தப்பட்டன, விமான நிலையத்தில் உள்ள அறிவிப்பு பலகைகள் பெரும்பாலும் டிஜிட்டல் மயமாக்கப்பட்டன, சில பெரிய வெளிப்புற விளம்பர பலகைகள் வழக்கமான நடைமுறையைப் போல ஃப்ளெக்ஸில் இல்லாமல் துணியில் இருந்தன, கண்காட்சி இடத்தின் 90% உண்மையான தாவரங்கள் மற்றும் மறுபயன்பாட்டு பொருட்களின் விரிவான பயன்பாட்டுடன் மரத்தைப் பயன்படுத்தி கட்டப்பட்டது. உச்சிமாநாடு காகிதமில்லாதாக இருந்தது, மேலும் அனைத்து ஊடக நிகழ்வு மற்றும் தொடர்புடைய ஆவணங்களும் ஆன்லைன் தளங்கள் மற்றும் பயன்பாட்டின் மூலம் கிடைத்தன . இத்தகைய முன்முயற்சிகள் நீண்ட காலத்திற்கு ஒரு பெரிய தாக்கத்தை ஏற்படுத்தும் என்றும், கார்பன் உமிழ்வைக் குறைக்க எடுக்கப்படும் முன்முயற்சிகள் இதுபோன்ற பிற பெரிய அளவிலான நிகழ்வுகளுக்கு முன்னுரிமை அளிக்கப்படலாம் என்றும் அமைச்சகம் கருதுகிறது.
இந்த மாநாட்டின் முக்கிய அம்சங்களில் ஒன்று, ஆன்லைனில் இருப்பது, அதன் மூலம் பயணத்தின் தேவையைக் குறைப்பதாகும். மொத்தத்தில், உச்சிமாநாட்டின் 6,046 ஸ்ட்ரீம்கள் ஆன்லைனில், நேரடி மற்றும் வீடியோ / பதிவுகள் உள்ளன, இது பங்கேற்பாளர்கள் / பயணங்களின் எண்ணிக்கையை கணிசமாகக் குறைத்துள்ளது. கணிசமான அளவு கார்பன் உமிழ்வு தவிர்க்கப்பட்டதால், இந்த முயற்சி பலனளித்தது.
ஆயுஷ் அமைச்சகம் மற்றும் உலக சுகாதார அமைப்பின் முயற்சிகள் ஜி 20 புது தில்லி தலைவர்கள் பிரகடனத்துடன் இணைந்துள்ளன, இது நூற்றாண்டின் நடுப்பகுதியில் அல்லது அதைச் சுற்றியுள்ள உலகளாவிய நிகர பூஜ்ஜிய உமிழ்வு / கார்பன் நடுநிலையை அடைவதற்கான உறுதிப்பாட்டை மீண்டும் வலியுறுத்துகிறது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்லி மெட்ரோ 4ஆம் கட்ட திட்டத்திற்கு மத்திய அமைச்சரவை ஒப்புதல்
3 வழித்தடங்களில் 61.679 கிலோ மீட்டர் தூரத்திற்கு 17 சுரங்கப்பாதை மற்றும் 29 உயர்நிலை ரயில் நிலையங்கள்
ஏரோசிட்டிக்கும் துக்ளகாபாதுக்கும் இடையே 15 ரயில் நிலையங்கள்
ஆர்.கே.ஆஷ்ரமத்திலிருந்தில் ஜனக்புரி மேற்கிற்கு இடையே 25 ரயில் நிலையங்கள்
மவுஜ்பூருக்கும் முகுந்த்பூருக்கும் இடையே 6 ரயில் நிலையங்கள்
தில்லி மெட்ரோவில் 3 வழித்தடங்களை உள்ளடக்கிய 4-ஆம் கட்ட திட்டத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. 3 வழித்தடங்கள் மொத்தம் 61.679 கிலோ மீட்டர் நீளமானதாகும். மொத்தமுள்ள 61.679 கிலோ மீட்டரில் 22.359 கிலோ மீட்டர் சுரங்கப்பாதையாகவும், 39.320 கிலோ மீட்டர் உயர் நிலையிலும் கட்டப்படும். இவ்வழித்தடங்களில் உள்ள 46 ரயில் நிலையங்களில் 17 ரயில் நிலையங்கள் சுரங்கப்பாதையிலும் மீதமுள்ள 29 ரயில் நிலையங்கள் உயர்நிலை தளங்களிலும் கட்டப்படும்.
இந்த 3 வழித்தடங்களும், ரூ.24,948.65 கோடி மதிப்பீட்டில் கட்டி முடிக்கப்படும். இந்தத் திட்டம் தில்லி மெட்ரோ ரயில் கழகம், மத்திய அரசின் தற்போதுள்ள 50:50 சிறப்பு நோக்க வாகன அமைப்பு மற்றும் தில்லியில் தேசிய தலைநகர் பிரதேச அரசு ஆகியவற்றால் செயல்படுத்தப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 187.95 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,636 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,970 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,23,311 என அதிகரித்துள்ளது.
கடந்த 24 மணி நேரத்தில் 2,483 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.55 சதவீதம் ஆகும்
வாராந்திர பாதிப்பு விகிதம் 0.58 சதவீதம் ஆகும்
இதுவரை மொத்தம் 83.54 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,49,197 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820023
குடியரசுத் தலைவர் செயலகம்
காவலர்கள் பணி மாறும் நிகழ்ச்சி ஆகஸ்ட் 5, 12 தேதிகளில் நடைபெறாது
சுதந்திர தின விழா ஒத்திகை காரணமாக, 2023 ஆகஸ்ட் 5 மற்றும் ஆகஸ்ட் 12 ஆம் தேதிகளில் காவலர் பணி மாறும் நிகழ்ச்சி நடைபெறாது.
பிரதமர் அலுவலகம்
உத்தரப்பிரதேசத்தில் உள்ள கோரக்பூரில் இருந்து பிஎம்-கிசான் திட்டத்தைப் பிரதமர் நாளை தொடங்கி வைக்கிறார்.
தெரிவு செய்யப்பட்ட சிறு மற்றும் விளிம்பு நிலை விவசாயிகளுக்கு முதல் தவணைத் தொகையாக ரூ.2,000 அவர்களின் வங்கிக் கணக்குகளுக்கு நேரடியாக மாற்றம் செய்யப்படும்.
சுமார் 12 கோடி சிறு மற்றும் விளிம்பு நிலை விவசாயிகள் பயனடையவுள்ளனர்.
கோரக்பூரில் பல வளர்ச்சித் திட்டங்களையும் பிரதமர் தொடங்கி வைப்பார்.
உத்தரப்பிரதேசத்தில் உள்ள கோரக்பூருக்குப் பிரதமர் திரு நரேந்திர மோடி நாளை  செல்லவிருக்கிறார்.
கோரக்பூரில் பிஎம்-கிசான் திட்டத்தைப் பிரதமர் தொடங்கி வைக்கிறார்.
கோரக்பூரில் உள்ள இந்திய உரக்கழக மைதானத்தில் நடைபெறும் நிகழ்ச்சியில் ஒரு பொத்தானை அழுத்துவதன் மூலம் பிஎம்-கிசான் திட்டத்தை பிரதமர் தொடங்கி வைப்பார். இதையடுத்து, தெரிவு செய்யப்பட்ட விவசாயிகளுக்கு முதல் தவணைத் தொகையாக ரூ.2,000 மின்னணுப் பரிமாற்றம் மூலம் வழங்கப்படும்.
பிஎம்-கிசான் திட்டத்தின்கீழ் தெரிவு செய்யப்பட்ட விவசாயிகளுக்கு சான்றிதழ்களையும் பிரதமர் வழங்கவிருக்கிறார்.
பிஎம்-கிசான் திட்டத்தின் தெரிவு செய்யப்பட்ட பயனாளிகளுடன் காணொலிக் காட்சி மூலம் பிரதமர் உரையாடவிருக்கிறார்.
கோரக்பூரில் பல்வேறு வளர்ச்சித் திட்டங்களைப் பிரதமர் நாட்டுக்கு அர்ப்பணிப்பார் அல்லது பல திட்டங்களுக்கு அடிக்கல் நாட்டுவார். அங்கு திரண்டிருப்போர் இடையே அவர் உரையாற்றுவார்.
சுகாதாரத்திற்கு அடிப்படையான எரிவாயு தொடங்கி பல திட்டங்கள் கோரக்பூரில் பிரதமரால் தொடங்கி வைக்கப்படும். இந்தத் திட்டங்கள் உத்தரப்பிரதேச மக்களுக்குப் பெரும் பயனைத் தரும் என்று எதிர்பார்க்கப்படுகிறது.
உள்துறை அமைச்சகம்
காணொலி காட்சி மூலம் 51 வது தொகுதி சிஆர்பிஎப் அதிகாரிகளின் பயிற்சி நிறைவு விழா
தேச நிர்மாணத்துடன் நாட்டின் உள்நாட்டு பாதுகாப்புக்கும் முக்கிய பங்களிப்பீர்கள் என்பதில் நம்பிக்கை கொண்டுள்ளேன்; அமித் ஷா
மத்திய ஆயுதக் காவல் படைக்கு  நேரடியாக நியமிக்கப்பட்ட 51-வது தொகுதி அரசிதழ் பதிவு பெற்ற அதிகாரிகளின் பயிற்சி நிறைவு விழா புதுதில்லியில் இன்று நடைபெற்றது. கோவிட்-19 தொற்றுக்கு எதிரான போராட்டத்தில் குறிப்பிட்டபடி, சமூக இடைவெளி விதிமுறைகளைத் தீவிரமாகப் பின்பற்றி, 42 அதிகாரிகளுக்கு அளிக்கப்பட்ட அடிப்படைப் பயிற்சி நிறைவு நிகழ்ச்சி காணொலி காட்சி மூலம் நடைபெற்றது. சிஆர்பிஎப் தலைமை இயக்குநர் ஏ.பி. மகேஸ்வரி, மத்திய உள்துறை அமைச்சர் திரு. அமித் ஷாவின் உரையை காணொலி காட்சி மூலம் வாசித்தார்.
உள்துறை அமைச்சர், பயிற்சி பெற்ற அதிகாரிகளிடம் நிகழ்த்திய தமது உரையில், ‘’ பயிற்சியை முடித்துள்ள நீங்கள், நடைமுறை செயல்பாடுகளை நிறைவு செய்வதிலும், உங்கள் கடமைகளை நிறைவேற்றுவதிலும் உள்ள ஏராளமான சவால்களை மிகத்திறமையுடன் சமாளிக்கும் அளவுக்கு முதிர்ச்சியைப் பெற்றிருப்பீர்கள் என்று நான் நம்புகிறேன்’’ என்று கூறினார்.
நாட்டின் பாதுகாப்பில் சி ஆர் பி எப் -பின் மகத்தான பங்களிப்பைப் பாராட்டிய திரு.அமித் ஷா, நாட்டின் உள்நாட்டு பாதுகாப்பில் சிஆர்பிஎப் முதுகெலும்பாக திகழ்கிறது என்றார். நாட்டைப் பாதுகாப்பதில், தங்கள் இன்னுயிரைத் தியாகம் செய்த 2200-க்கும் மேற்பட்ட சிஆர்பிஎப் பின் தீரமிக்க தியாகிகளுக்கு அவர் புகழாரம் சூட்டினார். பயிற்சி அதிகாரிகளிடம் உரையாற்றிய உள்துறை அமைச்சர், ‘’பயிற்சி முடித்து பணியில் புதிதாக நியமிக்கப்பட்டுள்ள அதிகாரிகள், சிஆர்பிஎப்புக்கு புதிய சக்தியை ஊட்டுவார்கள் என்று நான் நம்பிக்கை கொண்டுள்ளேன். உங்களுக்கு கீழ் பணியாற்றும் வீரர்களுக்கு முன்னணியில் தலைமை ஏற்று திறமையாக செயல்படுவீர்கள் என்று நான் எதிர்பார்க்கிறேன்’’ என்று கூறினார்.
நாட்டுக்கான சேவையை தங்கள் முக்கிய கடமையாகக் கருத வேண்டும் என பயிற்சி அதிகாரிகளுக்கு ஊக்கமூட்டிய திரு.ஷா, ‘’உங்கள் கடமைகளை நேர்மையுடனும், ஈடுபாட்டுடனும் நீங்கள் நிறைவேற்றுவீர்கள் என்றும், உங்களைத் தூய்மையானவராக நிலைநாட்டுவதில் வெற்றி பெறுவீர்கள் என்றும் நான் திடமாக நம்புகிறேன். நேர்மை, ஒற்றுமை, நாட்டின் இறையாண்மை ஆகியவறைக் கட்டிக்காத்து, இந்தப் படையின் பெருமையையும், புகழ்மிகு பாரம்பரியத்தையும் நீங்கள் வளமைப்படுத்துவீர்கள் என நான் உறுதியாக நம்புகிறேன்’’ எனக் கூறினார்.
இறுதியாக, பயிற்சி பெற்ற அதிகாரிகள், அவர்களது குடும்பத்தினர் மற்றும் சிஆர்பிஎப்பைப் பாராட்டிய உள்துறை அமைச்சர், ‘’தேச நிர்மாணத்துடன் நாட்டின் உள்நாட்டு பாதுகாப்புக்கும் நீங்கள் முக்கிய பங்களிப்பீர்கள் என்பதில் நான் நம்பிக்கை கொண்டுள்ளேன் ‘’ என்றார்.
காணொலி மூலம் இந்த நிகழ்ச்சியில் உரையாற்றிய மத்திய உள்துறை இணையமைச்சர் திரு. ஜி .கிஷன் ரெட்டி, அதிகாரிகளின் வெற்றிகரமான பயிற்சி நிறைவைப் பாராட்டினார். நாட்டின் பாதுகாப்பு, ஒற்றுமை, இறையாண்மையைக் காக்கும் வகையில் உயிர் நீத்த 2200 சிஆர்பிஎப் வீரர்களுக்கு நாடு தனது மரியாதையை செலுத்துவதாகக் கூறினார்.
(Visitor Counter : 163
ரெயில்வே அமைச்சகம்
என்டிபிசி சிபிடி-1 தேர்வுமுடிவு குறித்த விண்ணப்பதாரர்களின் பிரச்சினையை ஆராய உயர்மட்டக் குழுவை அமைத்தது ரயில்வே துறை
விண்ணப்பதாரர்கள் தங்களது கோரிக்கைகளை 16 பிப்ரவரி, 2022 வரை சமர்ப்பிக்கலாம்
ரயில்வே தேர்வு வாரியங்களால் 14-15 ஜனவரி, 2022-ல் வெளியிடப்பட்ட அறிவிப்பின்படி, தொழில்நுட்பம் சாராத சாதாரண பணியிடங்களுக்கு  கணினி வழியில் நடத்தப்பட்ட முதல்நிலைத் தேர்வின்  முடிவு தொடர்பாக விண்ணப்பதாரர்களால் எழுப்பப்பட்ட பிரச்சினைகள் மற்றும் கோரிக்கைகள் குறித்துப் பரிசீலிக்க, உயர்மட்டக் குழு ஒன்று அமைக்கப்பட்டுள்ளது.
இந்தக் குழு, விண்ணப்பதாரர்களால் எழுப்பப்பட்ட கீழ்காணும் பிரச்சினைகளைப் பரிசீலித்து, தனது பரிந்துரையை சமர்ப்பிக்கும் :
- CEN 01/2019 -ன்படி நடத்தப்பட்ட CBT முதல் நிலை தேர்வின் முடிவுகள் மற்றும் 2-ம் நிலைத் தேர்வுக்கு விண்ணப்பதாரர்களை தேர்வுசெய்ய பின்பற்றப்பட்ட வழிமுறைகள் குறித்து, ஏற்கனவே தேர்வு செய்யப்பட்ட விண்ணப்பதாரர்களுக்கு பாதிப்பு ஏற்படாத வகையில் பரிசீலனை
- CEN RRC 01/2019-ல் CBT 2-ம் நிலையை அறிமுகம் செய்தல்
விண்ணப்பதாரர்கள், தங்களது பிரச்சினைகள் மற்றும் ஆலோசனைகளை, கீழ்காணும் மின்னஞ்சல் முகவரிக்கு அனுப்பி வைக்கலாம்: rrbcommittee@railnet.gov.in
அனைத்து ரயில்வே தேர்வு வாரியங்களின் தலைவர்களும், விண்ணப்பதாரர்களின் கோரிக்கைகளைப் பெற்று, உரிய வழிமுறையில் அவற்றைத் தொகுத்து, அதனை குழுவுக்கு அனுப்பிவைக்க வேண்டும்.
தங்களது கோரிக்கைகளை அனுப்ப விண்ணப்பதாரர்களுக்கு 16.02.2022 வரை மூன்று வார அவகாசம் வழங்கப்படுவதுடன், உயர்மட்டக்குழு இவற்றைப் பரிசீலித்து தங்களது பரிந்துரையை 04.03.2022-க்குள் சமர்ப்பிக்க வேண்டும்.
எனவே, CEN RRC 01/2019-ன்படி 15 பிப்ரவரி 2022-ல் தொடங்க வேண்டிய CBT 2-ம் நிலைத் தேர்வும், CEN RRC 01/2019-ன்படி 23 பிப்ரவரி 2022-ல் தொடங்க வேண்டிய CBT முதல்நிலைத் தேர்வுகளும் ஒத்திவைக்கப்படுகின்றன.
https://pib.gov.in/PressReleasePage.aspx?PRID=1792744
விவசாயத்துறை அமைச்சகம்
1950-51-ல் 0.75 மில்லியன் டன்னாக இருந்த நாட்டின் ஒட்டு மொத்த மீன் உற்பத்தி 2016-17-ல் 11.41 மில்லியன் டன்னாக உயர்ந்துள்ளது :திரு. ராதாமோகன் சிங்
ஒட்டு மொத்த மீன் உற்பத்தியில் 2014-17-ல் 19% வளர்ச்சி வீதத்தை இந்தியா அடைந்துள்ளது :திரு. சிங்
பனாஜியில் நீர்கோவா மீன் பெரு விழா, 2017 நிகழ்ச்சியில் திரு.ராதாமோகன் சிங் உரை
உலகின் இரண்டாவது மிகப்பெரிய மீன் உற்பத்தியாளராக இந்தியா விளங்குவதாக மத்திய விவசாயம் மற்றும் விவசாயிகளின் நலத்துறை அமைச்சர் திரு.ராதா மோகன் சிங் தெரிவித்தார். 1950-51-ல் 0.75 மில்லியன் டன்னாக இருந்த நாட்டின் ஒட்டுமொத்த மீன் உற்பத்தி 2016-17-ல் 11.41 மில்லியன் டன்னாக உயர்ந்துள்ளது. இது தவிர, நாட்டின் 15 மில்லியனுக்கும் அதிகமான மக்களுக்கு இத்துறை வேலை வாய்ப்பையும், வாழ்வாதார உதவியையும் அளித்து வருகிறது. இன்று, கோவா, பனாஜி, எஸ்.ஏ.ஜி.கம்பால் மைதானத்தில் நடைபெற்ற நீர் கோவா பெரும் மீன் திருவிழா, 2017-ல் அவர் இவ்வாறு கூறினார். கோவா அரசின் மீன் வளத்துறை அமைச்சர் திரு.விநோத் பாலியேக்கர் இவ்விழாவில் கலந்துக்கொண்டனர்.
நாட்டின் பெரும்பாலான மக்களுக்கு ஊட்டச்சத்து மற்றும் உணவு பாதுகாப்பை அளித்து வருவதுடன், மீனவர்கள் மற்றும் மீன் விவசாயிகளுக்கு வருவாய் மற்றும் வேலை வாய்ப்பை மீன் வளத்துறை அளித்து வருவதுடன், இந்தியாவில் மிகவிரைவாக வளர்ந்து வரும் துறையாக உள்ளது என விவசாயத்துறை அமைச்சர் கூறினார். நாட்டின் புரதச்சத்துச் தேவைகளை இந்தியாவின் மீன் உற்பத்தி பூர்த்திசெய்வதுடன், உலகின் மீன் உற்பத்தியில் 6.2 சதவீத அளவிற்கு பங்களிப்பை அளித்துவருகிறது.
மேலும் திரு. சிங் அவர்கள், நாம் 2014-15, 2015-16 &2016-17 ஆகிய மூன்றாண்டுகளுடன் 2011-12, 2012-13 &2013-14 ஆகிய மூன்றாண்டுகளை நாம் ஒப்பிடுகையில், ஒட்டுமொத்த மீன் உற்பத்தி 19 சதவீத வீதம் அளவிற்கு உயர்ந்துள்ளது என்றார். கடல்சார் மீன் வளத்தில் 6.5 சதவீத வளர்ச்சியும், நாட்டின் உள்ளூர் மீன்வளம் 26.07 சதவீத வளர்ச்சியும் அடைந்துள்ளது. மீன் மற்றும் மீன் சார்பொருட்களின் ஏற்றுமதி, 2016-17-ம் ஆண்டில், நாட்டிற்கு 5.78 பில்லியன் அமெரிக்கடாலர் அந்நியசெலாவணியை  பெற்றுதந்துள்ளது என அமைச்சர்மகிழ்ச்சியுடன் தெரிவித்தார்.
இந்தியா இறால் உற்பத்தியில் முதலிடம் பெற்றுள்ளதுடன், உலகின் மிகப்பெரிய இறால் ஏற்றுமதியாளராகவும் உள்ளது என விவசாயத்துறை அமைச்சர் தெரிவித்தார். கடந்த பத்தாண்டுகளில் உலகின் மீன் மற்றும் மீன் பொருட்களின் சராசரி வருடாந்திர வளர்ச்சி வீதம் 7.5% இருப்பதுடன், மீன் & மீன்வளப் பொருட்களின் ஏற்றுமதியில் 14.8% சராசரி வருடாந்திர வளர்ச்சி பெற்று இந்தியா முதலிடத்தைப் பெற்றுள்ளது.
மீன்வளத் துறையில் உள்ள பெரும் வள ஆதாரம், திறன் மற்றும் வாய்ப்புகளை எதிர்நோக்கி, மாண்புமிகு பிரதமர் நீலப்புரட்சிக்கு அறைகூவல் விடுத்துள்ளதாக திரு.சிங் தெரிவித்தார். அதற்கேற்றவகையில், அரசு மீன்வளத் துறையின் அனைத்து திட்டங்களையும் நீலப்புரட்சியில்: ரூ.3000 கோடி மதிப்பீட்டில் மீன்வளத்திற்கான ஒருங்கிணைந்த வளர்ச்சி மற்றும் மேலாண்மை திட்டம் என்ற ஒரு குடையின் கீழ் கொண்டுவந்துள்ளது.
(Visitor Counter : 148
விவசாயத்துறை அமைச்சகம்
இயற்கை உணவு குறித்த விழிப்புணர்வை பரப்புதல்
இயற்கை உணவுகள் ரசாயனம் மற்றும் பூச்சி கொல்லிகள் இல்லாமல் கிடைப்பதால் அவை பாதுகாப்பானதாகவும், ஆரோக்கியமானதாகவும் உள்ளன. நுகர்வோரிடம் குறிப்பாக இளைய சமுதாயத்தினரிடம் இயற்கை உணவு குறித்த விழிப்புணர்வு அதிகரித்திருப்பதால் இயற்கை பொருட்களுக்கான குறிப்பாக பழங்கள் மற்றும் காய்கறிகளுக்கு கிராக்கி அதிகரித்துள்ளது.
மத்திய அரசு பல்வேறு திட்டங்கள் மூலம் இயற்கை வேளாண்மையை ஊக்குவித்து வருகிறது. விவசாயிகளுக்கு இதற்காக நிதியுதவி,  விதைகள், உயிரி உரங்கள், உயிரி பூச்சி கொல்லிகள், தாவர திரவங்கள் போன்ற இயற்கை இடுபொருட்களுக்கு வழங்கப்படுகிறது. கங்கை நதியின் இருபுறங்களிலும் இயற்கை வேளாண்மையை மேற்கொள்ள விவசாயிகளுக்கு ஊக்கமளிக்கப்படுகிறது.
மாநிலங்களவையில் மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் எழுத்து மூலம் அளித்த பதிலில் இதனை தெரிவித்துள்ளார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1797690
நிதி அமைச்சகம்
சிறு, குறு, நடுத்தரத் தொழில் நிறுவனங்கள், வங்கிசாரா நிதி நிறுவனங்களுக்கான அரசுத் திட்டங்கள் குறிப்பிடத்தக்க மாற்றத்தை ஏற்படுத்தியுள்ளன - அவசரக் கடன் உத்திரவாத திட்டத்தின் கீழ் வழங்கிய தொகை ரூ.79,000 கோடியை தாண்டியது
சிறு, குறு, நடுத்தரத் தொழில் நிறுவனங்களின்  வளர்ச்சியில் அரசு தலையீடு விரைவான மாற்றத்தை ஏற்படுத்திக் கொண்டிருக்கிறது. அரசு மற்றும் தனியார் வங்கிகளின் அவசரக் கடன் உத்திரவாதத் திட்டத்தின் கீழ் ஜூன் 20ஆம் தேதி வரை ரூ.79,000 கோடிக்கு அதிகமான கடன் அனுமதிக்கப்பட்டுள்ளது. இவற்றில் ரூ.35,000 கோடிக்கு மேல் ஏற்கனவே வழங்கப்பட்டுள்ளன.
இத்திட்டத்தின் கீழ் எஸ்பிஐ, எச்டிஎப்சி, பாங்க் ஆப் பரோடா, பஞ்சாப் தேசிய வங்கி, கனரா வங்கி ஆகியவை அதிகளவில் கடன் கொடுத்துள்ளன. இது முடக்கத்துக்குப் பின், 19 லட்சம் சிறு, குறு, நடுத்தரத் தொழில் நிறுவனங்களும், இதர வர்த்தக நிறுவனங்களும் மீண்டும் தொழில் தொடங்க உதவியுள்ளது. சுயசார்பு இந்தியா நிதியுதவித் திட்டத்தின் ஒரு பகுதியாக, சிறு, குறு, நடுத்தரத் தொழில் நிறுவனங்கள் மற்றும் சிறு தொழில்களுக்கு மத்திய அரசு ரூ.3 லட்சம் கோடி மதிப்பிலான கூடுதல் கடன் திட்டங்களை அறிவித்துள்ளது. இதன் மூலம், அந்த நிறுவனங்கள் ஏற்கனவே பெற்ற கடனில் 20 சதவீதம் அளவுக்குக் கூடுதல் கடன் பெறலாம்.
கடந்த மார்ச்-ஏப்ரல் மாதம் அறிவிக்கப்பட்ட ரிசர்வ் வங்கியின் சிறப்புப் பணப்புழக்க வசதித் திட்டத்தின் கீழ், சிறு, குறு, நடுத்தரத் தொழில் நிறுவனங்கள் மற்றும் சிறிய வணிகர்களுக்கு கடன் வழங்க வங்கிசாரா நிதி நிறுவனங்கள், சிறிய நிதி நிறுவனங்கள், வங்கிகளுக்கு, இந்திய சிறுதொழில் வளர்ச்சி வங்கி  ரூ.10,220 கோடி கடன் வழங்கியது. வீட்டு வசதி நிதி நிறுவனங்களுக்கு, தேசிய வீட்டு வசதி வங்கி  ரூ.10,000 கோடி வழங்கியது. தற்போதுள்ள திட்டங்களுடன் கூடுதலாக SIDBI, NHB ஆகியவை ரூ.30,000 கோடி கடன் வழங்கியள்ளன.
வங்கிசாரா நிதி நிறுவனங்கள் மற்றும் சிறிய நிதி நிறுவனங்களுக்கு நீட்டிக்கப்பட்ட கடன் உத்திரவாதத் திட்டத்தின் கீழ், மேலும் உதவிகள் அளிக்கப்பட்டு வருகின்றன. இவற்றுக்கான அனுமதி ரூ.5000 கோடியைத் தாண்டியுள்ளது. மற்றொரு ரூ.5000 கோடி பண பரிவர்த்தனைக்கான அனுமதி, பேச்சுவார்த்தை நடந்து கொண்டிருப்பதால், பரிசீலனையில் உள்ளது.
(